Diari Oficial de la Generalitat Valenciana


Sumari del DOGV 726, del 18-12-1987 (1987/810193)

ORDRE de 10 de desembre de 1987, de la Conselleria de Treball i Seguretat Social, per la qual es convoquen subvencions destinades a Centres de Serveis Socials dependents d'Entitats públiques o privades sense finalitat de lucre de la Comunitat Valenciana que han patit danys per les inundacions de novembre de 1987.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/12/10/(1)/dof/vci/html**

### Dades del document

Número de DOGV
:   726

Data del DOGV
:   18-12-1987

Secció del DOGV
:   DISPOSICIONS GENERALS

Número del document
:   1987/810193


Data del document
:   10-12-1987

Organisme emissor
:   Conselleria de Treball i Seguretat Social

Tipus de document
:   Ordre

Ordre de 10 de desembre de 1987, de la Conselleria de Treball i Seguretat Social, per la qual es convoquen subvencions destinades a Centres de Serveis Socials, dependents d'Entitats públiques o privades sense finalitat de lucre de la Comunitat Valenciana que han patit danys per les inundacions de novembre de 1987.  
A fi de pal·liar en allò possible els danys patits en béns mobles o immobles, com a conseqüència de les inundacions ocorregudes en novembre de 1987 en determinades comarques d'aquesta Comunitat Valenciana, pels Centres de Serveis Socials dependents d?ajuntaments, Mancomunitats o Entitats Privades sense finalitat de lucre i que hagen estat subvencionades en aquest exercici o en exercicis anteriors per la Direcció General de Serveis Socials, aquesta Conselleria de Treball i Seguretat Social estima la necessitat d'atorgar subvencions amb aquest propòsit.  
Per això i atés l'article 33-e) de la Llei 5/83, de 30 de desembre de Govern Valencià i l'article seté, apartat 4, del Decret 192/85, de 9 de desembre, el qual confereix a aquesta Conselleria la potestat reglamentària en les matèries pròpies de la seua competència,  
ORDENE:  
Article primer. Sol·licitants  
Podran sol·licitar aquestes subvencions els Ajuntaments, Mancomunitats i Entitats Privades sense finalitat de lucre per a Centres de Serveis Socials que han patit danys en béns mobles o immobles i que han estat subvencionats en aquest exercici o en exercicis anteriors per la Direcció General de Serveis Socials d'aquesta Conselleria.  
Article segon. Documentació  
a) Sol·licitud, en forma d?instància, en la qual s'identifique l?Entitat sol·licitant, Centre per al qual es sol·licita i quantia, subscrita per qui hi ostenta el poder suficient o la representació legal de l?Entitat.  
b) Documents fefaents que justifiquen la capacitat jurídica, respectivament, de l?Entitat sol·licitant i de la persona que comparega en el seu nom.  
c) Memòria quantificada de danys, ja siga en béns mobles o immobles.  
d) Designació d'Entitat Bancària i número de compte, a efecte de la subvenció concedida.  
e) Si el sol·licitant és entitat sense finalitat de lucre, hi haurà de presentar:  
1. Còpia compulsada dels Estatuts.  
2. Còpia compulsada del Codi d?Identificació Fiscal.  
3. Document acreditatiu del número de Registre d?associacions, si s'escau.  
Qualsevol documentació de les assenyalades en els apartats anteriors, llevat de la sol·licitud i Memòria, podrà ser obviada en el cas que l?Entitat ja ho hagués presentat en aquest o en exercicis anteriors.  
Article tercer. Lloc de presentació  
Les sol·licituds seran presentades en la Direcció General de Serveis Socials, Passeig de l'Alameda núm. 16, 46303-València.  
Article quart. Termini de presentació  
El termini de presentació serà de 10 dies hàbils comptats a partir de l'endemà de la publicació d'aquesta Ordre al Diari Oficial de la Generalitat Valenciana.  
DISPOSICIO FINAL  
Aquesta Ordre vigirà l?endemà de la publicació al Diari Oficial de la Generalitat Valenciana. Això no obstant, hi podrà produir els seus efectes respecte de les obres escomeses a partir del dia 9 de novembre de 1987.  
València, a 10 de desembre de 1987.  
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI